ખેડુતોની જમીનો રાજકીય સત્તાધારી પક્ષના નેતાઓની મદદ દ્વારા રેવન્યુ અધિકારી ઉપર રોફ જમાવી જમીનોમાં પોતાના નામો ખોટી રીતે ૭-૧૨ની નકલમાં ચઢાવી ગરીબોની જમીનોમાં ઘુષણખોરી કરી કબ્જા લઈ જમીનો પડાવવાના બનાવો વધતા સમગ્ર ક્ષત્રિય સમાજમાં ઉગ્ર રોષ પ્રવર્તી રહ્યો છે અને જેને લઈને આજે આણંદ ખેડા જિલ્લાના ક્ષત્રિય સમાજના,ક્ષત્રિય સેના,ગુજરાત ક્ષત્રિય મંચ,ગુજરાત ક્ષત્રિય સભા,યુવા ક્ષત્રિય સેના,મહાકાલ સેના,રાજપુત યુવા સંગઠન સહિત ક્ષત્રિય સમાજના વિવિધ સંગઠનોએ આણંદ ટાઉન હોલ પાસે ભરવાડોની દાદાગીરી સામે ઉગ્ર વિરોધ પ્રર્દિશત કરી પ્રચંડ રેલી કાઢી જિલ્લા કલેક્ટરને ઉદ્દેશીને લખેલ આવેદનપત્ર પ્રાંત અધિકારી બી. એસ. પટેલને સુપ્રત કર્યુ હતું.